डीके को बेंगलुरु डेवलपमेंट और इरिगेशन; जी परमेश्वरा को गृह, खड़गे के बेटे को मिला ग्रामीण विकास का जिम्मा
Karnataka CM Siddaramaiah Cabinet Ministers Oath Ceremony News Updates कर्नाटक सरकार के 24 विधायक शनिवार यानी 27 मई को मंत्री पद की शपथ लेंगे। मीडिया रिपोर्ट्स के मुताबिक दिल्ली में  मुख्यमंत्री सिद्धारमैया, डिप्टी CM डीके शिवकुमार और अन्य नेताओं ने नाम तय कर लिए हैं
कर्नाटक में सरकार बनने के 7 दिन बाद मुख्यमंत्री सिद्धारमैया ने शनिवार को कैबिनेट का विस्तार किया। आज 24 नए मंत्री सरकार में शामिल किए गए। अब सरकार में कुल 34 मंत्री हो गए हैं। इसके साथ विभागों का बंटवारा भी कर दिया गया।
मुख्यमंत्री सिद्धारमैया ने वित्त, कैबिनेट अफेयर्स, पर्सनल और एडमिनिस्ट्रेटिव रिफॉर्म्स, इंटेलिजेंस, इंफॉर्मेशन और जो विभाग किसी अन्य को नही दिए गए उनका प्रभार अपने पास रखा है।
डिप्टी CM डीके शिवकुमार को इरिगेशन, बेंगलुरु सिटी डेवलपमेंट का जिम्मा दिया गया है। गृह मंत्रालय डॉ. जी परमेश्वरा को सौंपा गया है। श्रीरामलिंगा रेड्‌डी को ट्रांसपोर्ट विभाग दिया गया है।
इसके अलावा कांग्रेस के राष्ट्रीय अध्यक्ष मल्लिकार्जुन खड़गे के बेटे और चित्तपुर के विधायक प्रियांक खड़गे को ग्रामीण विकास और पंचायती राज का जिम्मा सौंपा गया है।
34 मंत्री और उनके विभाग की लिस्ट...
सरकार में 34 मंत्रियों का कोटा पूरा किया
नई सरकार ने 20 मई को शपथ ली थी, जिसमें CM सिद्धारमैया, डिप्टी CM डीके शिवकुमार और कांग्रेस अध्यक्ष मल्लिकार्जुन खड़गे के बेटे प्रियांक खड़गे समेत 8 अन्य मंत्री शामिल थे। शनिवार को कैबिनेट विस्तार में 24 और मंत्री शामिल किए गए।
इनमें एचके पाटिल, कृष्णा बायरेगौड़ा, एन चालुवारायस्वामी, के वेंकटेश, डॉ एचसी महादेवप्पा, ईश्वर खंड्रे, क्याथासंद्रा एन. राजन्ना, दिनेश गुंडू राव, शरणबसप्पा दर्शनापुर, शिवानंद पाटिल, तिम्मापुर रामप्पा बलप्पा, एसएस मल्लिकार्जुन, शिवराज संगप्पा तंगदागी, डॉ शरणप्रकाश रुद्रप्पा पाटिल, मंकल वैद्य, आर हेबलकर, रहीम खान, डी सुधाकर, संतोष लाड, एन एस बोसेराजू, सुरेश बीएस, मधु बंगरप्पा, एमएस सुधाकर और बी नागेंद्र शामिल हैं।
सिद्धारमैया बोले- सरकार में सबका प्रतिनिधित्व
मुख्यमंत्री सिद्धारमैया ने बताया कि हमने क्षेत्रीय, जातीय और सामाजिक न्याय के आधार पर कैबिनेट में विधायकों को जगह दी है। हाईकमान के साथ चर्चा के बाद ही कैबिनेट को अंतिम रूप दिया गया है। अगली कैबिनेट मीटिंग जून में होने की संभावना है। इसमें जनता से किए गए वादों पर फैसला लेंगे।
पहली कैबिनेट में 8 में सबसे ज्यादा 3 मंत्री SC, साउथ कर्नाटक को तवज्जो
पहली कैबिनेट में नॉर्थ कर्नाटक की जगह साउथ कर्नाटक को तवज्जो दी गई थी। साउथ कर्नाटक से 5 मंत्री हैं, जबकि नॉर्थ से सिर्फ 3 हैं। वहीं, 8 में से सबसे ज्यादा 3 मंत्री SC से हैं। बाकी समुदाय से भी मंत्री बनाकर कांग्रेस ने सोशल इंजीनियरिंग की है।
CM कुरुबा से तो डिप्टी CM डीके शिवकुमार वोक्कालिगा समुदाय से हैं। इनके अलावा डॉ. जी परमेश्वर, केएच मुनियप्पा, प्रियांक खड़गे SC से हैं। सतीश जारकीहोली ST, एमबी पाटिल लिंगायत कम्युनिटी, केजी जॉर्ज क्रिश्चियन, जमीर अहमद खान मुस्लिम और रामालिंगा रेड्‌डी रेड्डी समुदाय से हैं। पूरी खबर यहां पढ़ें...
कर्नाटक से जुड़ी ये खबरें भी पढ़ें...
कांग्रेस ने BJP से आए नेताओं को नहीं बनाया मंत्री:कास्ट-कम्युनिटी को साधा, टारगेट लोकसभा की 20 सीटें
कर्नाटक में CM सिद्धारमैया की टीम तैयार है। 27 मई, शनिवार को 24 विधायकों ने मंत्री पद की शपथ ली। अब कैबिनेट में CM सिद्धारमैया, डिप्टी CM डीके शिवकुमार समेत कुल 34 मंत्री हैं। चुनाव के पहले BJP से कांग्रेस में आए सीनियर लीडर जगदीश शेट्टार और लक्ष्मण सावदी को मंत्री नहीं बनाया गया है। पूरी खबर पढ़ें...
कर्नाटक में पूर्ण बहुमत से कांग्रेस सरकार, राहुल ने कहा- पांच वादे पहली कैबिनेट बैठक में पूरे करेंगे
कर्नाटक में 10 मई को चुनाव हुए थे। 13 मई को आए नतीजों में कांग्रेस ने बहुमत का आंकड़ा पार किया था। हालांकि रुझानों में दोपहर 12 बजे से पहले ही साफ हो गया था कि कांग्रेस जीत रही है। पूरी खबर यहां पढ़ें...
कर्नाटक CM सिद्धारमैया मोबाइल नहीं रखते, पिता ने इन्हें मंदिर को सौंप दिया था, 10 साल की उम्र तक स्कूल नहीं जा सके
75 साल के सिद्धारमैया कर्नाटक में नए मुख्यमंत्री के रूप में शपथ लेने जा रहे हैं। वे पहले भी 2013 से 2018 के बीच राज्य के मुख्यमंत्री रह चुके हैं। सिद्धारमैया के यहां तक पहुंचने की कहानी संघर्ष भरी और रोचक है। किसान परिवार में जन्मे सिद्धारमैया ने मैसूर विश्वविद्यालय से BSc और वकालत की पढ़ाई पूरी की। पूरी खबर यहां पढ़ें...